ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
আই এন এস টির বিজ্ঞানীরা দৃশ্যমান আলোয় বস্ত্র থেকে রোগ জীবাণু মুক্ত করতে কমখরচের ধাতুহীন একটি ন্যানো উপাদানের সন্ধান পেয়েছেন
এই ন্যানো উপাদানটি জৈবিক সক্রিয়তা বৃদ্ধিতে সক্ষম
এই প্রযুক্তিকে বর্তমান সঙ্কটকালে সংক্রামক রোগীদের জীবানুনাশক হিসাবে ব্যবহার করা যেতে পারে
নতুন দিল্লি, ২৫ এপ্রিল, ২০২০
ভারত সরকারের বিজ্ঞান ও প্রযুক্তি দপ্তরের অধীনস্থ প্রতিষ্ঠান ইন্সটিটিউট অফ ন্যানো সায়েন্স এন্ড টেকনোলজির বিজ্ঞানীরা কম দামের ধাতুহীন জীবানুনাশকের ন্যানো উপাদান আবিষ্কার করেছেন যা রূপা বা অন্য ধাতুর বিকল্প হিসাবে ব্যবহার করা যেতে পারে।
আই এন এস টি তে ড:কমলাকান্নান কৈলাশম এর নেতৃত্বে গবেষকদের একটি দল এবং ড:আসিফ খান সানাওয়াজের যৌথ উদ্যোগের একটি গবেষণায় বলা হয়, ভিসিবল-লাইট-ড্রিভেন জীবানুনাশকের সক্রিয়তার জন্য কার্বন নাইট্রেড কোয়ানটাম ডটস প্রয়োগ করা হয়। এর ফলাফল ক্রিয়াশীল হয়। এ ছাড়াও স্তন্যপায়ী প্রাণীদের কোষেও এটি কার্যকরী। গবেষকরা জানিয়েছেন যে সক্রিয় এই জীবানুনাশক টি ধাতব বা অধাতব অর্ধপরিবাহী এবং দামী রূপার বিকল্প হিসাবে কাজ করতে পারে। এর খরচও অনেক কম।
আই এন এস টি গবেষকদের দলটি জানিয়েছেন g-CNQDর বিস্তৃত ক্ষেত্রে এই ন্যানো উপাদান গুলি কার্যকর। দৃশ্যমান বা আলট্রা ভায়লেট উভয় ক্ষেত্রেই এটি কার্যকরী। g-CNQD রা ক্রিয়াশীল অক্সিজেন প্রজাতিউৎপাদনে সক্ষম।
আর ও এস গুলি দ্রুত বড় আকারের জৈব অনুগুলির সঙ্গে সংযোগ স্থাপন করে সেগুলি ধ্বংস করতে সক্ষম হয়। বিশেষত কোষ ঝিল্লিতে লিপিডের উপস্থিতি বা কোষের আস্তরনে প্রোটিনের উপস্থিতি ধ্বংস করতে এটি সক্ষম।
গবেষকরা ডোপ বা ডোপবিহীন কার্বন নাইট্রেড পদার্থ একত্রিত করে কাপড়ের ওপর প্রয়োগ করে দেখেছেন যে এই উপাদান ক্রমাগত সক্রিয় অক্সিজেন উৎপাদন করে চলেছে। অনুকূল আদ্রতা এবং উত্তাপে এটি সক্রিয়।
হাঁচি বা কাশির সময় যে সব এরোসোল ফোঁটা ছড়িয়ে পরে তাতে যদি জীবাণু থাকে, সেক্ষেত্রে সেই জীবাণু জামা কাপড়ে পড়লে সূর্যের আলো বা সাদা আলোর সংস্পর্শে এলে এই ন্যানো উপাদানের সাহায্যে তা ধ্বংস হয়ে যাবে বলে দাবী করা হয়েছে।
বর্তমান পরিস্থিতিতে এই জীবানুনাশক প্রযুক্তি কার্যকরী বলে দাবী করা হয়েছে।
(CG/PPM
রাষ্ট্রপতিরসচিবালয়
প্রেস বিজ্ঞপ্তি
নয়াদিল্লি, ০৯ অক্টোবর, ২০২০
প্রধানমন্ত্রীর পরামর্শক্রমে রাষ্ট্রপতি শ্রী রাম নাথ কোবিন্দ কেন্দ্রীয় মন্ত্রী শ্রী পীযূষ গোয়েলকে ক্রেতা বিষয়ক, খাদ্য ও গণবন্টন মন্ত্রকের অতিরিক্ত দায়িত্বভার অর্পণ করেছেন।
CG/SS/SB
(
মানবসম্পদবিকাশমন্ত্রক
ইন্ডিয়ান স্ট্যাটিসটিক্যাল ইন্সটিটিউট ও আইবিএম যৌথভাবে কোয়ান্টাম কম্পিউটিং-এর ওপর পাঠক্রম চালু করতে চলেছে
কলকাতা, ২৮ মে, ২০২১
কলকাতার ইন্ডিয়ান স্ট্যাটিসটিক্যাল ইন্সটিটিউট  গত এক দশকেরও বেশি সময় ধরে কোয়ান্টাম কম্পিউটিং-এর ওপর কাগজে-কলমে গবেষণা চালাচ্ছে। এই ব্যবস্থায় কম্পিউটারের মাধ্যমে যে কোন জটিল সমস্যার দ্রুত সমাধান করা যায়। কোয়ান্টাম ইনফরমেশন থিওরি এবং কোয়ান্টাম কম্পিউটেশন আইএসআই-এর কম্পিউটার সায়েন্সের এমটেক পাঠক্রমে পড়ানো হয়। প্রথমবারের মতো আইএসআই এবং আইবিএম-এর গবেষকরা যৌথভাবে কোয়ান্টাম কম্পিউটেশন-এর ওপর একটি পাঠক্রম চালু করতে চলেছে। এর ফলে গবেষণা ক্ষেত্রে নতুন নতুন দিক উন্মোচিত হবে। আইবিএম রিসার্চ ইন্ডিয়ার একটি দল কোয়ান্টাম কম্পিউটেশন প্রয়োগ করে যে ফল পেয়েছে, সেটি আইএসআই-এর হাতে-কলমের গবেষণার সঙ্গে যুক্ত করা হবে। এ বছর আগস্ট মাস থেকে নতুন এই পাঠক্রম চালু হচ্ছে। আইবিএম বিনামূল্যে আইএসআই-এর অধ্যাপক-অধ্যাপিকা এবং ছাত্রছাত্রীদের সংস্থার কোয়ান্টাম কম্পিউটার ব্যবহার করার সুযোগ দেবে। এছাড়াও প্রযুক্তিগত বিভিন্ন সহায়তাও আইএসআই-কে দেওয়া হবে। ছাত্রছাত্রীরা নতুন এই পাঠক্রমে উপকৃত হবেন এবং ভবিষ্যতের উন্নত প্রযুক্তি ব্যবহারে দক্ষ হয়ে উঠবে।
CG/CB/NS
(Visitor Counter : 12
বিজ্ঞানওপ্রযুক্তিমন্ত্রক
সমাজের স্বার্থে ভূ-বিজ্ঞান নিয়ে ভূবিদদের আলোচনাসভা
নয়াদিল্লি, ২৯ জুন, ২০২০
কেন্দ্রীয় বিজ্ঞান ও প্রযুক্তি দপ্তরের অধীন স্বশাসিত সংস্থা দেরাদুণের ওয়াদিয়া ইন্সটিটিউট অফ হিমালয়ান জিওলজি জাতীয় স্তরের চতুর্থ জিওরিসার্চ স্কলার সভার আয়োজন করে। অনলাইন-ভিত্তিক এই আলোচনাসভায় ভূ-বিদ্যা সমাজের স্বার্থে, বিশেষ করে প্রাকৃতিক সম্পদ, সুদক্ষ জল পরিচালনা, ভূ-কম্পন, বর্ষা, জলবায়ু পরিবর্তন, প্রাকৃতিক বিপর্যয় প্রভৃতি বিষয় নিয়ে আলোচনা হয়।
অনলাইনে এই আলোচনাসভার মুখ্য অতিথি ও প্রধান পৃষ্ঠপোষক বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা ভূ-গবেষণার বিভিন্ন দিক নিয়ে তাঁর মতামত প্রকাশ করেন। অধ্যাপক শর্মা বলেন, উষ্ণ প্রস্রবনগুলির মানচিত্র তৈরী, সিভিল ইঞ্জিনিয়ারিং ক্ষেত্রে ভূ-বিজ্ঞান, শস্য চাষাবাদের ক্ষেত্রে জলবায়ু পরিবর্তনের প্রভাব নিয়ে সমীক্ষা, কৃষি তথা সুস্থায়ী উন্নয়নে সৌরশক্তি ব্যবহারের বিষয়গুলি অদূর ভবিষ্যতে গুরুত্বপূর্ণ হয়ে উঠতে চলেছে। দু’দিনের এই আলোচনাসভায় সারা দেশ থেকে বিশিষ্ট ব্যক্তিরা অংশ নেন।
দেরাদুণের ওয়াদিয়া ইন্সটিটিউট অফ হিমালয়ান জিওলজি প্রতিষ্ঠানের পরিচালন পর্ষদের সভাপতি অধ্যাপক অশোক সাহানি সমাজের স্বার্থে গবেষণাধর্মী কাজকর্ম চালিয়ে যাওয়ার জন্য নবীন গবেষকদের উদ্বুদ্ধ করেন। প্রতিষ্ঠানের নির্দেশক ডঃ কালাচাঁদ সাইন ও বিশিষ্ট বিজ্ঞানীরা ভূ-বিজ্ঞানমূলক গবেষণার ক্ষেত্রে সামাজিক প্রাসঙ্গিকতার বিভিন্ন দিক নিয়ে আলোচনা করেন।
উল্লেখ করা যেতে পারে, ২০১৬ সাল থেকে জাতীয় স্তরের এই আলোচনাসভা নিয়মিতভাবে আয়োজিত হয়ে আসছে। কিন্তু এবার বিশ্ব জুড়ে কোভিড-১৯ মহামারীর দরুণ এই আলোচনাসভা অনলাইনে আয়োজন করা হয়েছে। এবারের আলোচনাসভায় দেশের ৮২টি বিশ্ববিদ্যালয়, শিক্ষা প্রতিষ্ঠান ও বিভিন্ন সংগঠন থেকে ৬৫৭ জন স্কলার অংশগ্রহণ করেছেন।
(CG/BD/SB
প্রধানমন্ত্রীরদপ্তর
ভারতের প্রধানমন্ত্রীর সঙ্গে জাপানের জাতীয় নিরাপত্তা সেক্রেটারিয়টের মহাসচিবের সাক্ষাৎ
নয়াদিল্লি, ২৫ নভেম্বর, ২০১৯
জাপানের জাতীয় নিরাপত্তা সচিবালয়  – এর মহাসচিব মিঃ শিগেরু কিটামুরা আজ নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
জাতীয় নিরাপত্তা সচিবালয়ের মহাসচিব পদে গত সেপ্টেম্বর মাসে দায়িত্ব গ্রহণের পর প্রথম ভারত সফরে আসা মিঃ কিটামুরা’কে স্বাগত জানিয়ে প্রধানমন্ত্রী শ্রী মোদী সমগ্র এই অঞ্চলের শান্তি, অগ্রগতি ও নিরাপত্তার জন্য দুই দেশের মধ্যে ক্রমবর্ধমান কৌশলগত অংশীদারিত্বের ওপর জোর দেন। প্রধানমন্ত্রী দৃঢ় প্রত্যয় ব্যক্ত করে বলেন, ভারতের জাতীয় নিরাপত্তা উপদেষ্টার সঙ্গে মিঃ কিটামুরার আলাপ-আলোচনা দ্বিপাক্ষিক সহযোগিতার গুরুত্বপূর্ণ বিষয়গুলিকে আরও নিবিড়তর করার পথ সুগম করবে।
জাপানের প্রধানমন্ত্রী মিঃ আবের সঙ্গে তাঁর ঘনিষ্ঠ বন্ধুত্বের কথা স্মরণ করে প্রধানমন্ত্রী বলেন, আগামী মাসে ভারত – জাপান বার্ষিক শিখর বৈঠকে যোগদানের উদ্দেশ্যে ভারতে তাঁকে স্বাগত জানানোর জন্য অপেক্ষায় রয়েছেন।
CG/BD/SB
(Visitor Counter : 69
ক্ষুদ্র, অতিক্ষুদ্রওমাঝারিশিল্পমন্ত্রক
খাদি গ্রামোদ্যোগ শিল্প কমিশন দৃঢ়তার সঙ্গে ফ্লিপকার্ট, অ্যামাজন, স্ন্যাপডিলকে ১৬০ রকমের নকল খাদি পণ্য অনলাইনে বিক্রি বন্ধ করেছে
নয়াদিল্লি, ১৯ সেপ্টেম্বর, ২০২০
অ্যামাজন, ফ্লিপকার্ট, স্ন্যাপডিল এবং এ ধরনের বিভিন্ন ই-কমার্স প্রতিষ্ঠান ১৬০ রকমের ওয়েবলিঙ্কের মাধ্যমে খাদি ব্র্যান্ড ব্যবহার করে বিভিন্ন সামগ্রী বিক্রি করত। খাদি ও গ্রামোদ্যোগ শিল্প কমিশন  এই সংস্থাগুলিকে এ ধরনের কাজ থেকে বিরত থাকতে বাধ্য করেছে। কেভিআইসি এক বিবৃতিতে জানিয়েছে, ‘খাদি ইন্ডিয়া' ব্র্যান্ড নেম ব্যবহার করে এক হাজারটি সংস্থা তাদের উৎপাদিত পণ্যসামগ্রী বিক্রি করছিল। এর ফলে, খাদির হস্তশিল্পীদের ক্ষতি হচ্ছিল। কেভিআইসি ওই সংস্থাগুলিকে তাই আইনি নোটিশ পাঠিয়েছে।
খাদি গ্লোবাল www.khadiglobalstore.com ওয়েবসাইটটি ব্যবহার করে আর তাদের পণ্যসামগ্রী বিক্রি করতে পারবে না। খাদি ব্র্যান্ড ব্যবহার করে তাদের পণ্য বিক্রি এবং ট্যুইটার, ফেসবুক, ইন্সটাগ্রামে এ সংক্রান্ত বিভিন্ন তথ্য আগামী ১০ দিনের মধ্যে সরিয়ে ফেলার জন্য এই সংস্থাগুলি সময় চেয়েছে।
এই ধরনের ই-কমার্স পোর্টালে খাদি মাস্ক, ভেষজ সাবান, শ্যাম্পু, প্রসাধন সামগ্রী, মেহেন্দি ছাড়াও জ্যাকেট, কুর্তা সহ বিভিন্ন সামগ্রী বিক্রি করা হত। কিন্তু এই সংস্থাগুলি খাদি ব্র্যান্ড নেম ব্যবহার করত। এর ফলে অনলাইনের গ্রাহকদের প্রকৃত খাদি সম্পর্কে একটি বিভ্রান্তি সৃষ্টি হত। কেভিআইসি জানিয়েছে, এই ধরনের সামগ্রী আয়ুষ ই-ট্রেডার্স-এর মাধ্যমেও বিক্রি করা হত। এই সংস্থাটি জানিয়েছে তারা তাদের ১৪০ রকমের সামগ্রী সরিয়ে নিয়েছে।
খাদি ট্রেডমার্ক ব্যবহার করা আইনের পরিপন্থী। প্রধানমন্ত্রী শ্রী নরেন্দ্র মোদী খাদি সামগ্রী কেনার আবেদন জানানোর পর সম্প্রতি খাদির জনপ্রিয়তা বৃদ্ধি পেয়েছে। নকল খাদি সামগ্রী ব্যাঙের ছাতার মতো বিভিন্ন শহরে বিক্রি হচ্ছে। বিশেষ করে, কোভিড-১৯ মহামারীর সময়ে অনলাইনের মাধ্যমে এই ধরনের ভুয়ো বিক্রি বেড়ে গেছে। গ্রাহকরা যদি আসল খাদির উৎপাদিত সামগ্রী কিনতে চান তাহলে তাঁরা www.kviconline.gov.in/khadimask -এর মাধ্যমে কিনতে পারেন।
কেভিআইসি-র চেয়ারম্যান শ্রী বিনয় কুমার সাক্সেনা জানিয়েছেন, খাদির নাম করে বিভিন্ন সামগ্রী বিক্রির চেষ্টা করলে আইনি ব্যবস্থা নেওয়া হবে এবং প্রয়োজনীয় ক্ষতিপূরণ আদায় করা হবে।
কেভিআইসি অনলাইনের মাধ্যমে 'খাদি ইন্ডিয়া' ট্রেডমার্ক ব্যবহার করে তাদের নানা সামগ্রী বিক্রি করছে। নির্দিষ্ট নিয়ম মেনে এই সংস্থা খাদির নাম ব্যবহার করে যারা অবৈধ সামগ্রী বিক্রি করে তাদের ওপর নজরদারি চালাচ্ছে। কেভিআইসি সমস্ত নিবন্ধীকৃত খাদি সংস্থাকে কমিশনের থেকে রেজিস্ট্রেশন নিয়ে খাদি সামগ্রী তৈরি করার জন্য প্রশিক্ষণ দিচ্ছে। শুধুমাত্র খাদি ট্রেডমার্ক ব্যবহার করে এইসব সংস্থাগুলি ব্যবসা করতে পারবে না। তাদের কেভিআইসি থেকে যথাযথভাবে লাইসেন্স নিতে হবে।
গত মাসে কেভিআইসি, খাদি এসেনশিয়াল এবং খাদি গ্লোবাল নামে দুটি সংস্থাকে অবৈধভাবে তাদের সামগ্রী বিক্রি করার অভিযোগে আইনি নোটিস পাঠিয়েছিল। কেভিআইসি মুম্বাই হাইকোর্টে ফ্যাব ইন্ডিয়ার বিরুদ্ধে ৫০০ কোটি টাকার ক্ষতিপূরণ বাবদ মামলাও দায়ের করেছে।
(CG/CB/DM
পরিবেশওঅরণ্যমন্ত্রক
হাওড়ার আচার্য জগদীশচন্দ্র বসু বোটানিক গার্ডেনে বনমহোৎসব উদযাপন
নতুন দিল্লি, ১৫ জুলাই, ২০২৩
বোটানিক্যাল সার্ভে অফ ইন্ডিয়া  ১৪ই জুলাই হাওড়ার আচার্য জগদীশচন্দ্র বসু ইন্ডিয়ান বোটানিক গার্ডেনে বনমহোৎসব উদযাপন করে। অনুষ্ঠানে প্রধান অতিথি হিসেবে বিএসআই-এর নির্দেশক ডঃ এ এ মাও উপস্থিত ছিলেন। তিনি উদ্ভিদ সংরক্ষণের প্রয়োজনীয়তা নিয়ে অনুষ্ঠানে আলোকপাত করেন। অনুষ্ঠানে মিশন লাইফ কর্মসূচীর আওতায় 'প্রকৃতি' হিসেবে কলকাতার ফোর্ট উইলিয়াম কেন্দ্রীয় বিদ্যালয়ের ছাত্রী ৬ বছরের জেট্টি তেজস্বী সাম্মানিক অতিথি হিসেবে উপস্থিত ছিল।
বনমহোৎসব উপলক্ষে বিএসআই-এর আধিকারিক এবং গবেষকরা ছাড়াও বিভিন্ন প্রতিষ্ঠান থেকে বহু মানুষ যোগ দেন। স্বাধীনতার ৭৫ বছর পূর্তি উপলক্ষে অমৃত মহোৎসব উদযাপনের অঙ্গ হিসেবে ৭৫টি বিপন্ন প্রজাতির ৫১২টি চারাগাছ রোপণ করা হয়। এই উপলক্ষে আচার্য জগদীশচন্দ্র বসু বোটানিক গার্ডেনের বিষয়ে তথ্য সমৃদ্ধ একটি পুস্তিকাও প্রকাশ করা হয়।
বিশ্ব পরিবেশ দিবস উপলক্ষে আয়োজিত বসে আঁকো প্রতিযোগিতা এবং ফটোগ্রাফি প্রতিযোগিতার বিজয়ীদের এদিন পুরস্কৃত করা হয়। প্রতিযোগিতায় অংশগ্রহণকারী প্রত্যেককে চটের ব্যাগ দেওয়া হয়। এর মধ্যদিয়ে প্লাস্টিকের ব্যাগের পরিবর্তে চটের ব্যাগ ব্যবহার করার জন্য মিশন লাইফের উদ্যোগকে স্বীকৃতি দেওয়া হয়েছে। অনুষ্ঠানে বিএসআই-এর আঞ্চলিক দপ্তরের প্রধানরা ছাড়াও বিশিষ্ট জনেরা বসু্ন্ধরা মাতাকে রক্ষা করার জন্য বৃক্ষ রোপনের ওপর গুরুত্ব দেন। এরফলে, জীব বৈচিত্র সংরক্ষণ ছাড়াও পরিবেশকে দূষণের হাত থেকে রক্ষা করা যাবে।
(CG/CB/AS/
মানবসম্পদবিকাশমন্ত্রক
সিবিএসই-র দ্বাদশ শ্রেণীর ফল প্রকাশ; ত্রিবান্দ্রম অঞ্চলে রেকর্ড সংখ্যক পাশের হার
নয়াদিল্লি, ১৩ জুলাই, ২০২০
সেন্ট্রাল বোর্ড অফ সেকেন্ডারি এডুকেশন  আজ দ্বাদশ শ্রেণীর ফল প্রকাশ করেছে। দেশের সমস্ত অঞ্চলের মধ্যে ত্রিবান্দ্রমে রেকর্ড সংখ্যক পাশের হার লক্ষ্য করা গেছে। এই অঞ্চলে পাশের হার ৯৭.৬৭ শতাংশ। এরপরেই রয়েছে বেঙ্গালুরু। সেখানে পাশের হার ৯৭.০৫ শতাংশ। তৃতীয় স্থানে রয়েছে চেন্নাই। এখানে পাশের হার ৯৬.১৭ শতাংশ। এবারের সিবিএসই পরীক্ষায় ১১ লক্ষ ৯২ হাজার ৯৬১ জন পরীক্ষার্থী ছিল। এর মধ্যে পাশ করেছে ১০ লক্ষ ৫৯ হাজার ৮০ জন ছাত্রছাত্রী। এ বছরে মোট পাশের হার ৮৮.৭৮ শতাংশ যা গতবারের তুলনায় ৫.৩৮ শতাংশ বেশি।
এ বছর সিবিএসই-র দ্বাদশ শ্রেণীর পরীক্ষা শুরু হয় ১৫ই ফেব্রুয়ারি থেকে। নির্ধারিত ছিল ৩০শে মার্চ পর্যন্ত। কিন্তু কোভিড-১৯ মহামারীর কারণে ১৯শে মার্চ থেকে ৩০শে মার্চ পর্যন্ত নির্ধারিত সিবিএসই-র পরীক্ষা বাতিল করতে হয়।
অনিশ্চয়তা এবং অভূতপূর্ব পরিস্থিতি বিচার করে, শিক্ষার্থীদের স্বাস্থ্য এবং সুস্বাস্থ্যের কথা মাথায় রেখে সুপ্রিম কোর্ট গত ২৬শে জুন সিবিএসই-র মূল্যায়নের ভিত্তিক পদ্ধতিতে ছাত্রছাত্রীদের ফলাফলের মানদণ্ড গণনা করার অনুমতি দেয়। সেই ভিত্তিতেই এই ফল প্রকাশ করা হয়েছে।
পরীক্ষায় উত্তীর্ণ ছাত্রছাত্রীরা ডিজিটাল মার্কশিট এবং মাইগ্রেশন শংসাপত্র ও দক্ষতা শংসাপত্র পেতে পারে ডিজিলকার থেকে। ডিজিলকারের সুবিধা ছাত্রছাত্রীদের সিবিএসই-তে নথিভুক্ত মোবাইল নম্বরে এসএমএসের মাধ্যমে পাঠিয়ে দেওয়া হবে। এছাড়াও, ছাত্রছাত্রীরা ডিজিলকার মোবাইল অ্যাপের মাধ্যমেও এই শংসাপত্র ডাউনলোড করতে পারবে। ডিজিলকার মোবাইল অ্যাপটি গুগল প্লে স্টোরে রয়েছে -।
অ্যাপেল অ্যাপ স্টোরেও এটি পাওয়া যাবে- https://apps.apple.com/in/app/digilocker/id1320618078
এবছরও ছেলেদের তুলনায় মেয়েদের পাশের হার বেশি। এ বছর মেয়েদের পাশের হার ৯২.১৫ শতাংশ এবং ছেলেদের পাশের ৮৬.১৯ শতাংশ। রূপান্তরকামীদের পাশের হার ৬৬.৭৬ শতাংশ।
(CG/SS/DM
পেট্রোলিয়ামওপ্রাকৃতিকগ্যাসমন্ত্রক
সরকার সোনালী চতুর্ভুজ জাতীয় মহাসড়ক, পূর্ব-পশ্চিম মহাসড়ক, উত্তর-দক্ষিণ মহাসড়ক, প্রধান খনি অঞ্চলে তরল প্রাকৃতিক গ্যাস স্টেশন স্থাপনের জন্য উদ্যোগ নিয়েছে
নতুন দিল্লি, ১১ অগাস্ট, ২০২১
সরকার সোনালী চতুর্ভুজ জাতীয় মহাসড়ক, পূর্ব-পশ্চিম মহাসড়ক, উত্তর-দক্ষিণ মহাসড়ক, প্রধান খনি অঞ্চলে তরল প্রাকৃতিক গ্যাস স্টেশন স্থাপনের জন্য উদ্যোগ নিয়েছে । রাজ্যসভায় আজ এক প্রশ্নের লিখিত উত্তরে একথা জানিয়েছেন পেট্রোলিয়াম ও প্রাকৃতিক গ্যাস প্রতিমন্ত্রী শ্রী রমেশ্বর তেলি । প্রথম পর্যায়ে ৫০টি এলএনজি স্টেশন স্থাপনের উদ্যোগ নেওয়া হয়েছে । এর ফলে সমাজে পরিবেশগত সুবিধা মেলার পাশাপাশি প্রাকৃতিক গ্যাস ক্ষেত্রে অংশিদারিত্ব বৃদ্ধি পাবে এবং পরিবহণ জ্বালানিতে সহায়তা করবে ।
CG/SS/RAB
(Visitor Counter : 142
প্রধানমন্ত্রীরদপ্তর
‘সুশাসনের ৮ বছর’-এর উল্লেখযোগ্য দিকগুলি শেয়ার করেছেন প্রধানমন্ত্রী
নতুন দিল্লি, ০৪ জুন, ২০২২
প্রধানমন্ত্রী শ্রী নরেন্দ্র মোদী গত ৮ বছরে দেশে শাসন ব্যবস্থায় গৃহীত বিভিন্ন উদ্যোগ এবং সংস্কার সম্পর্কে তাঁর ওয়েবসাইট (narendramodi.in
) এবং MyGov থেকে নিবন্ধ ও ট্যুইটের যোগসূত্র শেয়ার করেছেন। এই নিবন্ধ এবং ট্যুইটের যোগসূত্রের মাধ্যমে আত্মনির্ভর ভারত, সরকারের সাধারণ মানুষকেন্দ্রিক ও মানবিক দৃষ্টিভঙ্গি, প্রতিরক্ষা ক্ষেত্রে সংস্কার এবং দরিদ্র কল্যাণ মূলক প্রশাসনিক ব্যবস্থার বিকাশের দিকগুলি তুলে ধরা হয়েছে।
একের পর এক ট্যুইট বার্তায় প্রধানমন্ত্রী জানিয়েছেন,
“১৩০ কোটি ভারতীয় সিদ্ধান্ত নিয়েছে যে তাঁরা দেশকে আত্মনির্ভর করবে। স্বনির্ভরতার জন্য আমাদের প্রয়াস বিশ্বব্যাপী সমৃদ্ধিতে অবদান রাখার দৃষ্টিভঙ্গির মাধ্যমে পরিচালিত হয়। #সুশাসনের৮বছর”
“আমাদের সরকার প্রত্যেক ভারতীয়ের জন্য যত্নশীল। আমরা সাধারণ মানুষকেন্দ্রিক এবং মানবিক দৃষ্টিভঙ্গির মাধ্যমে পরিচালিত। #সুশাসনের৮বছর”
“নমো অ্যাপের এই নিবন্ধটি স্বদেশীকরণ, প্রতিরক্ষা করিডোর তৈরি, প্রতিরক্ষা সরঞ্জাম রপ্তানি বৃদ্ধি এবং আরও অনেক কিছুর উপর গুরুত্ব দেওয়া সহ প্রতিরক্ষা ক্ষেত্রে সংস্কারের একাধিক দিক তুলে ধরেছে। #সুশাসনের৮বছর”
“‘সবকা সাথ, সবকা বিকাশ, সবকা বিশ্বাস এবং সবকা প্রয়াস’-এর মন্ত্রের মাধ্যমে অনুপ্রাণিত হয়ে আমাদের সরকার সাধারণ মানাষের কল্যাণের উপযোগী প্রশাসনিক ব্যবস্থাকে জোরদার করে তোলার জন্য একাধিক প্রয়াস চালিয়েছে, যা দরিদ্র, যুবক, কৃষক, মহিলা এবং প্রান্তিকদের সাহায্য করেছে। #সুশাসনের৮বছর”
CG/SS/SKD/
(
ক্রেতা, খাদ্যএবংগণবন্টনমন্ত্রক
কেন্দ্রীয় সরকার অতিরিক্ত ১২,৬৬০ মেট্রিক টন পেঁয়াজ আমদানির বরাত দেওয়ায় মোট আমদানির পরিমাণ দাঁড়াল প্রায় ৩০ হাজার মেট্রিক টন
নয়াদিল্লি, ১২ ডিসেম্বর, ২০১৯
কেন্দ্রীয় সরকার অতিরিক্ত ১২,৬৬০ মেট্রিক টন পেঁয়াজ আমদানির বরাত দিয়েছে। আগামী ২৭ ডিসেম্বর বিদেশ থেকে এই পেঁয়াজ আমদানি প্রক্রিয়া শুরু হবে। অতিরিক্ত এই পেঁয়াজ আমদানির ফলে আমদানিকৃত মোট পেঁয়াজের পরিমাণ দাঁড়াবে প্রায় ৩০ হাজার মেট্রিক টন। উপভোক্তা বিষয়ক দপ্তর রাষ্ট্রায়ত্ত এমএমটিসি-কে আরও ১৫ হাজার মেট্রিক টন পেঁয়াজ আমদানির জন্য নতুন দরপত্র আহ্বানের নির্দেশ দিয়েছে। এর আগে, গত ৯ ডিসেম্বর সরকার খুচরো ব্যবসায়ীদের ক্ষেত্রে পেঁয়াজের মজুত পরিমাণ ৫ মেট্রিক টন থেকে কমিয়ে ২ মেট্রিক টন করার সিদ্ধান্ত নেয়। সরকারের এই নির্দেশ কেবলমাত্র খুচরো ব্যবসায়ীদের ক্ষেত্রে প্রযোজ্য। পাইকারি ব্যবসায়ীদের ক্ষেত্রে ২৫ মেট্রিক টন পেঁয়াজ মজুত রাখার বর্তমান যে নীতি-নির্দেশিকা রয়েছে তাতে কোন পরিবর্তন করা হয়নি। আমদানিকারীদের জন্য পেঁয়াজ আমদানির ক্ষেত্রে যে ছাড়ের সুবিধা দেওয়া হয়ে থাকে তা অব্যাহত থাকবে।
কেন্দ্রীয় গ্রাহক বিষয়ক, খাদ্য ও গণবন্টন মন্ত্রী শ্রী রামবিলাস পাসোয়ান সমস্ত রাজ্যের মুখ্যমন্ত্রীদের চিঠি দিয়ে বেআইনি মজুতের বিরুদ্ধে অবিলম্বে ব্যবস্থা গ্রহণ করতে বলেছেন, যাতে বাজারে পেঁয়াজ সরবরাহের যোগান বাড়ে এবং অতিরিক্ত মজুতের ক্ষেত্রেও কড়া ব্যবস্থা নেওয়া যায়।
SSS/BD/DM
(Visitor Counter : 68
প্রধানমন্ত্রীরদপ্তর
প্রধানমন্ত্রী দেশীয় টিকা প্রস্তুতকারক সংস্থাগুলির কর্ণধারদের সঙ্গে মতবিনিময় করেছেন
টিকা প্রস্তুতকারক সংস্থাগুলির উদ্যোগের প্রশংসা করে প্রধানমন্ত্রী বলেন এই সব সংস্থার জন্যই ভারত ১০০ কোটির বেশি টিকার ডোজ দিতে পেরেছে
বিগত দেড় বছরে সুঅভ্যাসগুলি প্রাতিষ্ঠানিকভাবে প্রয়োগ করার প্রয়োজনের ওপর প্রধানমন্ত্রী গুরুত্ব দিয়েছেন
টিকা প্রস্তুতকাররা প্রধানমন্ত্রীর দূরদর্শিতা ও প্রগতিশীল নেতৃত্বের প্রশংসা করেছেন ; সরকার এবং শিল্প সংস্থাগুলির মধ্যে এ ধরণের সহযোগিতা এর আগে দেখা যায়নি
নয়াদিল্লী, ২৩ অক্টোবর, ২০২১
প্রধানমন্ত্রী শ্রী নরেন্দ্র মোদী আজ লোককল্যাণ মার্গে দেশীয় টিকা প্রস্তুতকারক সংস্থাগুলির কর্ণধারদের সঙ্গে মতবিনিময় করেছেন।
প্রধানমন্ত্রী টিকা প্রস্তুতকারকদের উদ্যোগের প্রশংসা করে বলেন এইসব সংস্থার জন্যই আজ দেশ ১০০ কোটি টিকার ডোজ দেওয়ার মাইলফলক অতিক্রম করেছে। তিনি বলেন ভারতের সাফল্য গাঁথায় তাদের গুরুত্বপূর্ণ ভূমিকা রয়েছে। মহামারীর সময় এদের কঠোর পরিশ্রম এবং প্রত্যয়ের তিনি প্রশংসা করেন।
প্রধানমন্ত্রী বিগত দেড় বছর ধরে সুঅভ্যাসগুলি জেনে সেগুলি প্রাতিষ্ঠানিকভাবে প্রয়োগের প্রয়োজনের ওপর গুরুত্ব দিয়েছেন। এই সুযোগে আমাদের বিভিন্ন অভ্যাসের পরিবর্তন ঘটিয়ে সেগুলিকে আন্তর্জাতিক মানের করে তুলতে হবে। তিনি বলেন, আজ সারা বিশ্ব টিকাকরণ অভিযানের সাফল্যের জন্য ভারতের দিকে তাকিয়ে রয়েছে। টিকা প্রস্তুতকারকদের ভবিষ্যতের চ্যালেঞ্জ মোকাবিলার জন্য সবসময় একযোগে কাজ করতে হবে।
দেশীয় টিকা প্রস্তুতকারকরা প্রধানমন্ত্রীর দূরদর্শিতা এবং প্রগতিশীল নেতৃত্বের প্রশংসা করে বলেন, টিকা উদ্ভাবনের সময় তাঁর সহযোগিতা তাঁরা সবসময় পেয়েছেন। এর আগে সরকার এবং শিল্প সংস্থাগুলির মধ্যে এ ধরণের সহযোগিতা কখনো দেখা যায়নি। পুরো পদ্ধতি নিয়ন্ত্রণের ক্ষেত্রে প্রয়োজনীয় সংস্কার, প্রক্রিয়ার সরলীকরণ, যথাযথ সময়ে অনুমোদন এবং সরকারের সহযোগিতামূলক মনোভাবের তাঁরা প্রশংসা করেছেন। দেশ যদি পুরনো পন্থায় চলতো তাহলে টিকাকরণ প্রক্রিয়ায় যথেষ্ট দেরি হত এবং আজ আমরা যে পর্যায়ে পৌঁছেছি সেখানে পৌঁছাতে পারতাম না।
শ্রী আদর পুনাওয়ালা সরকারের নিয়মাবলীর সংস্কারের প্রশংসা করেছেন। মহামারীর সময়ে প্রধানমন্ত্রীর নেতৃত্ব দানের প্রশংসা করেছেন শ্রী সাইরাস পুনাওয়ালা। প্রধানমন্ত্রী কোভ্যাকসিন টিকা নেওয়ায় এবং এই টিকা উদ্ভাবনে সহযোগিতা করার জন্য ডাঃ কৃষ্ণ এল্লা তাঁকে ধন্যবাদ জানান। রাষ্ট্রসংঘ সাধারণ পরিষদে ডিএনএ ভিত্তিক টিকার প্রসঙ্গ উত্থাপন করায় শ্রী পঙ্কজ প্যাটেল প্রধানমন্ত্রীকে ধন্যবাদ জানান। দেশ টিকাকরণ অভিযানে যে মাইলফলক স্পর্শ করেছে তার জন্য শ্রীমতি মহিমা দাতলা প্রধানমন্ত্রীর দূরদর্শিতার প্রশংসা করেন। টিকা উদ্ভাবনের পিছনে সমন্বয়ের গুরুত্বের কথা ডাঃ সঞ্জয় সিং জানান। পুরো প্রক্রিয়ায় যেভাবে সরকার এবং শিল্প সংস্থাগুলির মধ্যে সহযোগিতা বজায় ছিল তার জন্য শ্রী সতীশ রেড্ডি প্রশংসা করেন। মহামারীর এই সময়ে সরকার যেভাবে প্রচার চালিয়েছে ডাঃ রাজেশ জৈন সেই উদ্যোগের প্রশংসা করেছেন।
আলোচনায় সেরাম ইন্সটিটিউট অফ ইন্ডিয়ার শ্রী সাইরাস পুনাওয়ালা ও শ্রী আদর পুনাওয়ালা, ভারত বায়োটেক ইন্টারন্যাশনাল লিমিটেডের ডাঃ কৃষ্ণ এল্লা ও শ্রীমতি সুচিত্রা এল্লা, জাইডাস ক্যাডিলার শ্রী পঙ্কজ প্যাটেল ও ডাঃ শেরভিল প্যাটেল, বায়োলজিক্যাল ই লিমিটেডের শ্রীমতী মহিমা দাতলা ও শ্রী নরেন্দর মান্তেলা, জেনোভা বায়োফার্মাসিউটিক্যাল লিমিটেডের ডাঃ সঞ্জয় সিং ও শ্রী সতীশ রমনলাল মেহতা, ডাঃ রেড্ডির ল্যাবের শ্রী সতীশ রেড্ডি এবং শ্রী দীপক সাপ্রা, পানাকা বায়োটেক লিমিটেডের ডাঃ রাজেশ জৈন ও শ্রী হর্ষিত জৈন, কেন্দ্রীয় স্বাস্থ্যমন্ত্রী, স্বাস্থ্য প্রতিমন্ত্রী ও সার ও রসায়ন প্রতিমন্ত্রী উপস্থিত ছিলেন।
CG/CB/NS
(
অর্থমন্ত্রক
সেস বাবদ ৯৫ হাজার ৪৪৪ কোটি টাকা সংগ্রহের পরিবর্তে ২০১৯-২০ অর্থবর্ষে রাজ্য/কেন্দ্রশাসিত অঞ্চলগুলিকে জিএসটি ক্ষতি পূরণ বাবদ কেন্দ্র ১ লক্ষ ৬৫ হাজার ৩০২ কোটি টাকা দিয়েছে
নয়াদিল্লি, ২৭ জুলাই, ২০২০
কেন্দ্রীয় সরকার ২০২০’র মার্চ মাসের জন্য জিএসটি ক্ষতি পূরণ বাবদ সম্প্রতি ১৩ হাজার ৮০৬ কোটি টাকা মঞ্জুর করেছে। ক্ষতি পূরণ বাবদ এই অর্থ সহ ২০১৯-২০ অর্থবর্ষে রাজ্যগুলিকে ক্ষতি পূরণ বাবদ সব টাকাই মিটিয়ে দেওয়া হয়েছে। ২০১৯-২০ অর্থবর্ষে রাজ্য/কেন্দ্রশাসিত অঞ্চলগুলিকে জিএসটি ক্ষতি পূরণ বাবদ ১ লক্ষ ৬৫ হাজার ৩০২ কোটি টাকা দেওয়া হলেও আলোচ্য অর্থবর্ষে সেস বাবদ কেন্দ্রীয় সরকারের সংগ্রহের পরিমাণ ৯৫ হাজার ৪৪৪ কোটি টাকা।
২০১৯-২০’র জিএসটি বাবদ ক্ষতি পূরণ মিটিয়ে দেওয়ার সঙ্গে সঙ্গেই ২০১৭-১৮ এবং ২০১৮-১৯ এ সংগৃহীত সেস বাবদ বকেয়া অর্থও খরচ করা হয়েছে। এছাড়াও, কেন্দ্রীয় সরকার ২০১৭-১৮’র আইজিএসটি বাবদ অ্যাপোর্সন ব্যালান্সের অঙ্গ হিসাবে কনস্যুলিডেটেড ফান্ড অফ ইন্ডিয়া থেকে কমপেনসেশন ফান্ডে বা ক্ষতি পূরণ তহবিলে ৩১ হাজার ৪১২ কোটি টাকা স্থানান্তরিত করেছে।
নিম্নলিখিত বক্সে ২০১৯-২০ অর্থবর্ষে রাজ্য-ভিত্তিক জিএসটি বাবদ ক্ষতি পূরণের পরিসংখ্যান দেওয়া হয়েছে :
|
|
ক্রমিক সংখ্যা
|
|
রাজ্য/কেন্দ্রশাসিত অঞ্চলের নাম
|
|
২০১৯-২০ অর্থবর্ষে রাজ্য/কেন্দ্রশাসিত অঞ্চলগুলিকে জিএসটি বাবদ ক্ষতি পূরণের অর্থ 
|
|
|
|
|
|
|
|
১
|
|
অন্ধ্রপ্রদেশ
|
|
৩০২৮
|
|
২
|
|
অরুণাচল প্রদেশ
|
|
০
|
|
৩
|
|
আসাম
|
|
১২৮৪
|
|
৪
|
|
বিহার
|
|
৫৪৬৪
|
|
৫
|
|
ছত্তিশগড়
|
|
৪৫২১
|
|
৬
|
|
দিল্লি
|
|
৮৪২৪
|
|
৭
|
|
গোয়া
|
|
১০৯৩
|
|
৮
|
|
গুজরাট
|
|
১৪৮০১
|
|
৯
|
|
হরিয়ানা
|
|
৬৬১৭
|
|
১০
|
|
হিমাচল প্রদেশ
|
|
২৪০০
|
|
১১
|
|
জম্মু ও কাশ্মীর
|
|
৩২৮১
|
|
১২
|
|
ঝাড়খন্ড
|
|
২২১৯
|
|
১৩
|
|
কর্ণাটক
|
|
১৮৬২৮
|
|
১৪
|
|
কেরল
|
|
৮১১১
|
|
১৫
|
|
মধ্যপ্রদেশ
|
|
৬৫৩৮
|
|
১৬
|
|
মহারাষ্ট্র
|
|
১৯২৩৩
|
|
১৭
|
|
মণিপুর
|
|
০
|
|
১৮
|
|
মেঘালয়
|
|
১৫৭
|
|
১৯
|
|
মিজোরাম
|
|
০
|
|
২০
|
|
নাগাল্যান্ড
|
|
০
|
|
২১
|
|
ওডিশা
|
|
৫১২২
|
|
২২
|
|
পন্ডিচেরী
|
|
১০৫৭
|
|
২৩
|
|
পাঞ্জাব
|
|
১২১৮৭
|
|
২৪
|
|
রাজস্থান
|
|
৬৭১০
|
|
২৫
|
|
সিকিম
|
|
০
|
|
২৬
|
|
তামিলনাডু
|
|
১২৩০৫
|
|
২৭
|
|
তেলেঙ্গানা
|
|
৩০৫৪
|
|
২৮
|
|
ত্রিপুরা
|
|
২৯৩
|
|
২৯
|
|
উত্তর প্রদেশ
|
|
৯১২৩
|
|
৩০
|
|
উত্তরাখন্ড
|
|
৩৩৭৫
|
|
৩১
|
|
পশ্চিমবঙ্গ
|
|
৬২০০
|
|
|
|
|
|
|
|
|
|
মোট
|
|
১৬৫৩০২
CG/BD/SB
(Visitor Counter : 214
কেন্দ্রীয়মন্ত্রিসভা
ভারত ও বলিভিয়ার মধ্যে চিরাচরিত ওষুধ ও হোমিওপ্যাথি ক্ষেত্রে সহযোগিতা সংক্রান্ত সমঝোতাপত্র অনুমোদন করল কেন্দ্রীয় মন্ত্রিসভা
নয়াদিল্লি, ১৫ এপ্রিল, ২০১৯
কেন্দ্রীয় মন্ত্রিসভা ভারত ও বলিভিয়ার মধ্যে চিরাচরিত ওষুধ এবং হোমিওপ্যাথি চিকিৎসা ক্ষেত্রে সহযোগিতা সংক্রান্ত সমঝোতাপত্রটি অনুমোদন করেছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে অনুমোদিত হয়। বলিভিয়ায় গত মার্চ মাসে এই সমঝোতাপত্রটি স্বাক্ষরিত হয়েছিল।
চিরাচরিত ওষুধ ও হোমিওপ্যাথির মাধ্যমে দুটি দেশের মধ্যে পারস্পরিক স্বার্থ অক্ষুণ্ন রেখে সহযোগিতার জন্য এই সমঝোতাপত্রটি সহায়ক হবে। চিরাচরিত ওষুধ ও হোমিওপ্যাথি চিকিৎসাকে বলিভিয়াতে জনপ্রিয় করা এবং সেখানে আয়ুষ  – এই ধরণের ওষুধের গুরুত্ব বোঝানো এই সমঝোতার অঙ্গ। এই সমঝোতার ফলে দু’দেশের মধ্যে বিশেষজ্ঞ চিকিৎসকদের প্রশিক্ষণ ও বিজ্ঞানীদের গবেষণালব্ধ ফলের আদান-প্রদান হবে। এর ফলে, নতুন নতুন ওষুধ এবং চিকিৎসা ক্ষেত্রে এর প্রয়োগ বৃদ্ধি পাবে।
CG/CB/SB
(Visitor Counter : 77
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১ ফেব্রুয়ারি, ২০২২
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১৬৬.৬৮ কোটি টিকার ডোজ দেওয়া হয়েছে
বর্তমানে আরোগ্যের হার ৯৪.৬০ শতাংশ
গত ২৪ ঘন্টায় ১,৬৭,০৫৯ জন নতুন করে আক্রান্ত হয়েছেন
গত ২৪ ঘন্টায় ২ লক্ষ ৫৪ হাজার ০৭৬ জন আরোগ্য হয়ে উঠেছেন, আরোগ্যের সংখ্যা মোট বেড়ে হয়েছে ৩ কোটি ৯২ লক্ষ ৩০ হাজার ১৯৮
ভারতে সক্রিয়ভাবে করোনা আক্রান্তের সংখ্যা ১৭,৪৩,০৫৯
ভারতের সক্রিয় ভাবে করোনা আক্রান্তের পরিমাণ ৪.২০ শতাংশ
সাপ্তাহিক ভিত্তিতে আক্রান্তের হার ১৫.২৫ শতাংশ
দৈনিক আক্রান্তের হার ১১.৬৯ শতাংশ
এ পর্যন্ত ৭৩.০৬ কোটি নমুনা পরীক্ষা করা হয়েছে
গত ২৪ ঘন্টায় ১৪,২৮,৬৭২ টি নমুনা পরীক্ষা করা হয়েছে
CG/ SB
(Visitor Counter : 100
অর্থমন্ত্রক
প্রধানমন্ত্রী বিশেষ সপ্তাহ উদযাপনের উদ্বোধন করেছেন, জন সমর্থ পোর্টালের সূচনা করেছেন
কলকাতা, ৬ জুন, ২০২২
প্রধানমন্ত্রী শ্রী নরেন্দ্র মোদী আজ নতুন দিল্লির বিজ্ঞান ভবন থেকে ভিডিও কনফারেন্সের মাধ্যমে অর্থমন্ত্রক ও কর্পোরেট বিষয়ক মন্ত্রকের বিশেষ সপ্তাহ উদযাপনের উদ্বোধন করেছেন । শ্রী মোদী দুই মন্ত্রকের উপর একটি ডিজিটাল প্রদর্শনীরও উদ্বোধন করেন । এই প্রদর্শনীতে সংশ্লিষ্ট মন্ত্রকগুলির গত ৮ বছরে বিভিন্ন উদ্যোগের কথা বলা হয়েছে । প্রধানমন্ত্রী এই অনুষ্ঠানে ১ টাকা, ২ টাকা, ৫ টাকা, ১০ টাকা এবং ২০ টাকার স্মারক মুদ্রার সিরিজ প্রকাশ করেন । এই বিশেষ সিরিজে আজাদী কা অমৃত মহোৎসবের লোগো রয়েছে । দৃষ্টি প্রতিবন্ধীরা যাতে সহজেই কয়েনগুলির মুদ্রামান সম্পর্কে ধারণা পান, সেবিষয়েও যথাযথ উদ্যোগ নেওয়া হয়েছে ।
কেন্দ্রীয় অর্থমন্ত্রী শ্রীমতি নির্মলা সীতারমনের উপস্থিতিতে প্রধানমন্ত্রী এই অনুষ্ঠানে ঋণভিত্তিক বিভিন্ন সরকারি প্রকল্পের জন্য একটি জাতীয় পোর্টাল – জন সমর্থের সূচনা করেছেন । এই পোর্টালে সরকারের বিভিন্ন ঋণ সংক্রান্ত যোজনার সুবিধা পাওয়া যাবে । সুবিধাভোগীরা এর মাধ্যমে সহজেই তাদের কাঙ্খিত প্রকল্পটির সঙ্গে যোগাযোগ করতে পারবেন ।
এই উপলক্ষ্যে আয়োজিত অনুষ্ঠানে প্রধানমন্ত্রী বলেন, দীর্ঘ স্বাধীনতা সংগ্রামে বিভিন্ন মানুষ নানা পথ অনুসরণ করেছেন এবং এই আন্দোলনকে আলাদা আলাদা মাত্রা দিয়েছেন । কেউ সত্যাগ্রহের পথ অনুসরণ করেছেন, কেউ সশস্ত্র বিপ্লবের, কেউ আস্থা ও আধ্যাত্মিকতার শরণ নিয়েছিলেন, কেউ আবার স্বাধীনতা অর্জনের উৎসাহটিকে দমে না যাওয়ার জন্য বুদ্ধিমত্তার আশ্রয়ে নানাজনকে উদ্বুদ্ধ করেছেন । আজ আমরা তাদের সবার অবদানকে স্মরণ করি ।
আজ যখন আমরা স্বাধীনতার ৭৫-তম বর্ষ উদযাপন করছি তখন দেশের উন্নয়নে প্রত্যেকের বিশেষ অবদান রাখা উচিত । আমাদের স্বাধীনতা সংগ্রামীদের স্বপ্ন পূরণে এগিয়ে আসতে হবে এবং নতুন শপথ নিয়ে নিষ্ঠা ও অধ্যাবসায়ের সঙ্গে কাজ করতে হবে ।
এই অনুষ্ঠানটি কলকাতা ও শিলিগুড়ি সহ দেশের ৭৫টি শহর থেকে সরাসরি ভিডিও কনফারেন্সের মাধ্যমে পরিচালিত হয়েছে । ৬ থেকে ১২-ই জুন সপ্তাহব্যাপী আজাদি কা অমৃত মহোৎসব উদযাপনের অঙ্গ হিসেবে নানা অনুষ্ঠানের আয়োজন করা হয়েছে ।
কলকাতা ও সিএক্স জোনের প্রিন্সিপাল চিফ কমিশনার শ্রী ভি রামাম্যাথু, আয়কর দফতরের প্রিন্সিপল চিফ কমিশনার শ্রী শ্যাম কুমার ও শ্রী হর্ষ প্রসাদ এবং কলকাতা কাস্টমসের চিফ কমিশনার শ্রী এ কে গুপ্ত সহ রাষ্ট্রায়ত্ত ব্যাঙ্কগুলির ঊর্ধ্বতন আধিকারিক এবং বিভিন্ন চেম্বার অফ কমার্সের সদস্যরা কলকাতার অনুষ্ঠানে উপস্থিত ছিলেন ।
CG/CB/RAB
(Visitor Counter : 9